“ทองคำไทย” เช้านี้ปรับขึ้น 200 บ. รูปพรรณขายออกบาทละ 31,550 บ.
ราคาทองคำไทย เช้านี้ปรับขึ้น 200 บ. ราคาทองคำแท่งขายออกบาทละ 31,050 บ. ส่วนรูปพรรณขายออกบาทละ  31,550 บ. โดยนักลงทุนเข้าซื้อมากขึ้นจากความกังวลเกี่ยวกับภาวะเงินเฟ้อ และสถานการณ์ไม่แน่นอนในวิกฤติยูเครน
ราคาทองคำไทย เช้านี้ปรับขึ้น 200 บ. ราคาทองคำแท่งขายออกบาทละ 31,050 บ. ส่วนรูปพรรณขายออกบาทละ  31,550 บ. โดยนักลงทุนเข้าซื้อมากขึ้นจากความกังวลเกี่ยวกับภาวะเงินเฟ้อ และสถานการณ์ไม่แน่นอนในวิกฤติยูเครน
25 มี.ค. 2565

ผู้สื่อข่าวรายงานว่า สมาคมค้าทองคำ กล่าวว่า ราคาทอง (ทองคำ 96.5%) ขายปลีกในประเทศปรับตัวเพิ่มขึ้นจากเมื่อวานนี้ 24 มี.ค. 65 ที่ผ่านมา บาททองคำละ 200 โดยเปิดตลาดเช้านี้เมื่อเวลา 09.24 น. ราคาทองคำแท่ง รับซื้อเข้าบาททองคำละ 30,950.00 บาท ส่วนขายออกบาททองคำละ 31,050.00 บาท ขณะที่ราคาทองรูปพรรณ รับซื้อเข้าบาททองคำละ 30,395.80 บาท ส่วนขายออกบาททองคำละ 31,550.00 บาท
ขณะที่ด้านบทวิเคราะห์จาก บริษัท ฮั่วเซ่งเฮง โกลด์ ฟิวเจอร์ส จำกัด ระบุว่า ราคาทองคำ Spot เมื่อคืนที่ผ่านมาปรับตัวขึ้นในระดับสูงสุดในรอบ 1 สัปดาห์กว่าๆ  เนื่องจากนักลงทุนเข้าซื้อทองคำมากขึ้นจากความกังวลเกี่ยวกับภาวะเงินเฟ้อ และสถานการณ์ไม่แน่นอนในวิกฤติยูเครน ซึ่งนาโต้จะเพิ่มกำลังทหารอีก 4 กลุ่มในยุโรปตะวันออก รวมถึงบัลแกเรีย ฮังการี โรมาเนีย และสโลวาเกีย เพื่อเตรียมการรับมือการโจมตีจากรัสเซียด้วยอาวุธเคมี อาวุธชีวภาพ ทางด้านกองทุน SPDR Gold Trust ถือครองทองคำเท่าเดิมจากเมื่อวาน
โดยราคาทองคำคาดปรับตัวขึ้นในกรอบแคบลง อย่างไรก็ตามราคาทองคำอาจผันผวนจากวิกฤตยูเครน โดยราคาทองคำมีแนวรับ 1,940 ดอลลาร์ และแนวรับถัดไปที่ 1,930 ดอลลาร์ ขณะที่มีแนวต้าน 1,970 ดอลลาร์ และ 1,980 ดอลลาร์